laion/Wikipedia-Exotic huggingface dataset:
Canavar

"Canavar" (באנגלית: "Monster"; ובעברית: "מִפְלֶצֶת") הוא שיר שהוקלט על ידי הזמרת-יוצרת הטורקייה דריה אולו. הוא יצא לאור ב-13 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה אולו לצד המוזיקאי אסיל גוק. השיר הפך לאחד מהשירים המצליחים ביותר בעשור השני של המאה ה-21 בטורקיה, כאשר שהה בצמרת מצעד השירים של המדינה במשך שמונה שבועות. הצלחתו התבטאה גם בצפיות הרבות שצבר ביוטיוב; 130 מיליון צפיות בסך הכול, מה שהופך אותו לאחד מהקליפים הטורקיים הנצפים ביותר בכל הזמנים. השיר בדומה לסינגל הבכורה של אולו "Okyanus", נכתב והולחן על ידה, לצד המוזיקאי אסיל גוק שעזר בתהליך היצירה שלו. הזמרת-יוצרת הטורקייה אליינה טילקי, ביצעה את השיר בהופעה מיוחדת שקיימה באמסטרדם שבהולנד. בסופ של דבר, עלתה ההופעה ליוטיוב ב-2 במאי 2018. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות. הווידאו קליפ הנלווה של "Canavar" הועלה לערוץ היוטיוב של netd müzik ב-13 ביוני 2017, ביום יציאתו של השיר כסינגל. בתחילתו, ניתן לראות את פרצופה של אולו תוך שהצילום בשחור-לבן. בהמשך, הוא משתנה לצילום בצבע והקליפ ממשיך להציג אותה בשלל סצנות שונות, בהן היא רוקדת ומבצעת את מילות השיר. נכון לאוגוסט 2023 עומד מונה הצפיות של הקליפ על למעלה מ-130 מיליון צפיות. סרטון השיר "Canavar" באתר יוטיוב Derya Uluğ - Canavar, נבדק ב-2020-01-17 YouTube - Most Viewed Music Videos by Turkish Artists, kworb.net Derya Uluğ - Canavar lyrics + English translation, lyricstranslate.com (באנגלית) Derya Uluğ - Okyanus lyrics, lyricstranslate.com (באנגלית) Aleyna Tilki - Canavar / Amsterdam Konseri The Box (Derya Uluğ Cover), נבדק ב-2020-01-17 Canavar, נבדק ב-2020-01-17
אנטיפתיה

אנטיפתיה (באנגלית: Antipathy) היא התנגדות, מורת רוח, או סלידה רצונית או לא רצונית למשהו או למישהו, וההפך מסימפתיה. בעוד שלעיתים אנטיפתיה מתפתחת בבני-אדם כתוצאה מאירועים או התנסויות שקרו בחייהם, לעיתים היא קיימת גם ללא הסבר רציונלי של סיבה-תוצאה בחייו של האינדיבידואל שחש בה. לפיכך, המקור לקיומה של אנטיפתיה בבני-אדם נתון להסברים פילוסופיים ופסיכולוגיים שונים, הסברים אשר יש הסבורים שהם משכנעים בעוד אחרים רואים בהם ספקולציות בלבד. ג'ון לוק, פילוסוף מודרני בן המאה ה-17 חקר את ההיבט הפילוסופי של האנטיפתיה פרסם אותו במאמר. אנטיפתיה בין-אישית מיוחסת לרוב, באופן אי-רציונלי, לגינונים או למאפיינים גופניים מסוימים, הנתפסים כמעידים על תכונות אופי (למשל, עיניים עצומות ועמוקות כסימן לקהות-חושים או לאכזריות). יתר על כן, התחושה השלילית מתרחשת לעיתים במהירות וללא הסבר, מתרחשת באופן מיידי, לא מודע ולא רצוני, ובכך דומה לתהליך אוטומטי או לתגובה רפלקסיבית. הממצאים האמפיריים של צ'סטר אלכסנדר מראים כי מאפיין חשוב של אנטיפתיה הוא שהם "שוליים לתודעה רפלקטיבית". אלכסנדר ביסס מסקנה זו על העובדה שרבים מהנבדקים במחקר דיווחו שמעולם לא חשבו הרבה על האנטיפתיות שלהם, לא ניסו לנתח אותה או לדון בה עם אחרים. סימפתיה ואנטיפתיה משנים את ההתנהגות החברתית. אף על פי שבדרך כלל משערים כי אנטיפתיה גורמת להימנעות, ישנם מחקרים אמפיריים שאספו ראיות לכך שתגובה אנטיפתטית לאובייקטים לא באה בעקבות מאמץ כלשהו להימנע ממפגשים עתידיים. בפסיכולוגיה אישיותית (אנ'), אנטיפתיה עשויה להיות קשורה לנעימות נמוכה. סופי בראיינט (אנ') הבחינה בהתפתחותה של פסאודו-אנטיפתיה המורכבת מ"פרשנות רשלנית ושרירותית של מעשיו וביטוייו של אדם אחר בהתאם לצד הגרוע ביותר של האדם העצמי". במילים אחרות, אנשים נוטים להקרין על אחרים את הליקויים שלהם ולא אוהבים אותם או שונאים אותם. פסאודו-אנטיפתיה מבוססת על הידע (המרומז) אודות הצדדים השליליים של אופיו של האדם עצמו. בראיינט משווה את התחושה המתקבלת עם "תחושת טיהור מסוימת ושגויה". אמפתיה סימפתיה סלידה, דף שער בספרייה הלאומית William Fleming (1890). "Vocabulary of Philosophy: Moral, Ethical, Metaphysical". TORRE DE BABEL EDICIONES Philosophy, Psychology and Humanities Web Site. נבדק ב-3 בינואר 2015. {{cite web}}: (עזרה) Alexander, Chester. (1946a). Antipathy and Phobia. Sociometry, 9 (2/3), 226-232. Alexander, Chester. (1946b). Antipathy and Social Behavior. The American Journal of Sociology, 51 (4), 288-292. Bryant, Sophie. (1895). Antipathy and Sympathy. Mind, 4 (15), pp. 365-370.
Stripped Live in the U.K.

Stripped Live in the U.K. הוא אלבום הווידאו השלישי של הזמרת-יוצרת האמריקאית, כריסטינה אגילרה. אלבום הווידאו יצא לאור ב-12 באוקטובר 2004, על ידי חברת התקליטים תקליטי RCA. האלבום מכיל הופעה חיה של הזמרת מתוך סיבוב ההופעות שלה "Stripped World Tour" למעט הביצוע שלה לשיר "Make Over" שמסיבות לא ידועות לא נכלל ב-DVD. המופע שודר לראשונה בחסות רשת השידור WB ב-30 בנובמבר 2003 ולאחר מכן יצא גם בגרסת די וי די, למעט ביצוע מורחב לשיר "What a Girl Wants" שנכלל כגרסה מקוצרת יותר מהרגילה באותו הדי וי די שיצא. אלבום הווידאו הגיע למקום השלישי במצעד אלבומי הווידאו. ה-DVD קיבל ביקורות מעורבות ממבקרי המוזיקה. המבקר הבריטי פיטר מרטין שיבח את הפקת המופע, את הכוריאוגרפיה ואת היכולות הווקאליות של הזמרת, אולם מתח ביקורת על עבודת הבימוי של המופע. מארק דמינג מ"ניו יורק טייס" כינה את המופע כ"מרהיב". מידע על האלבום Stripped Live in the U.K. באתר MusicBrainz האלבום Stripped Live in the U.K. באתר Discogs Christina Aguilera - Stripped (Live In The U.K.), Discogs (באנגלית) DVD CHART http://www.aria.com.au/pages/httpwww.aria.com.aupageshttpwww.aria.com.aupageshttpwww.aria.com.aupagesARIAChartsDVD2010.htm, www.aria.com.au Gold & Platinum, RIAA (באנגלית) "British video certifications – Christina Aguilera – Stripped Live in the U.K." British Phonographic Industry. Retrieved December 14, 2014. Select videos in the Format field. Select Platinum in the Certification field. Type Stripped Live in the U.K. in the "Search BPI Awards" field and then press Enter. Datenbank: BVMI, www.musikindustrie.de
ג'יילן ריינולדס

ג'יילן ריינולדס (באנגלית: Jalen Reynolds; נולד ב-30 בדצמבר 1992) הוא כדורסלן אמריקאי, המשחק בעמדת הסנטר באוניקס קאזאן. ריינולדס נולד בדטרויט, למד בתיכון בניו המפשייר ושיחק ארבע שנים במכללת קסבייר (אנ'). אף על פי שקיבל מלגה מהמכללה, הוא לא שיחק כדורסל בשנתיים הראשונות שלו מכיוון שלא הצליח לעמוד במשימות האקדמיות שכל שחקן חייב לבצע. בתקופתו במכללה קלע ריינולדס בממוצע של קצת פחות מ-10 נקודות ו-6 ריבאונדים. לאחר שבשנת 2016 לא נבחר בדראפט, חתם ריינולדס על חוזה מקצועני ראשון במדי רקנאטי (אנ') מהליגה השנייה באיטליה והרשים עם 18.2 נקודות ו-7.9 ריבאונדים בממוצע למשחק. בינואר 2017 עבר לרג'יו אמיליה מהליגה האיטלקית הבכירה. הוא נשאר בקבוצה גם בעונת 2017/18 וסיפק 10.5 נק' ו-7.5 ריב' למשחק ביורוקאפ. הוא הוביל קבוצה שנחשבה בינונית להישג גדול של עלייה לחצי גמר היורוקאפ. במאי 2018 עבר לברצלונה לשלהי העונה והספיק לשחק רק שני משחקים. חודשיים לאחר מכן חתם ריינולדס בזניט סנקט פטרבורג. ריינולדס היה השחקן בעל המדד הגבוה ביותר בקבוצה ביורוקאפ וגם בליגת ה-VTB, כאשר בליגת ה-VTB קלע 16.6 נקודות ולקח 7.9 ריבאונדים, ביורוקאפ קלע 13.8 נקודות ולקח 8.1 ריבאונדים. הוא הגיע עם הקבוצה להישג של עליה לחצי גמר ליגת ה-VTB שם הפסידה 0:3 לצסק"א מוסקבה כששלושת המשחקים היו צמודים. בקיץ 2019 הצטרף לז'ג'יאנג ליונס (אנ') מהליגה הסינית, שם שיתף פעולה יחד עם ארון ג'קסון וקלע 13.8 נק', 10 ריב', 2.2 אסיסטים ו-2.2 חטיפות בממוצע למשחק. לאחר מכן שיחק בסטוקטון קינגס, קבוצת בליגת הפיתוח של ה-NBA, וקלע בממוצע של 8.4 נק' ו-6.1 ריבאונדים. ב-28 בדצמבר 2019 חתם במכבי תל אביב. ב-30 ביולי 2020 חתם לעונה אחת בבאיירן מינכן מליגת העל הגרמנית. ב-24 ביוני 2021 חזר לקדנציה נוספת במכבי תל אביב, כאשר חתם לשנתיים עם אופציה לעונה נוספת. ב-15 ביולי 2022 חתם ריינדולס באוניקס קאזאן. ברצלונה גביע המלך הספרדי (1): 2018/2019 מכבי תל אביב גביע ווינר (1): 2021/2022 פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל באתר מכבי תל אביב ברק חקלאי, כוח מחץ: על ההחתמה של ג'יילן ריינולדס, באתר ynet, 29 בדצמבר 2019 רועי כהן, ‏ד"ר ג'יילן ומר ריינולדס: הסנטר מגיע למכבי ת"א, באתר ערוץ הספורט, 29 בדצמבר 2019 ברק חקלאי, כוח מחץ: על ההחתמה של ג'יילן ריינולדס, באתר ynet, 29 בדצמבר 2019 פרופיל באתר מכבי תל אביב אבי סגל, ג׳יילן ריינולדס חתם במכבי ת"א, באתר ישראל היום, 28 בדצמבר 2019 משה ברדה, ‏רשמית: ג'יילן ריינולדס חתם במכבי תל אביב, באתר ONE‏, 28 בדצמבר 2019 בקרוב ניפגש: ריינולדס חתם בבאיירן מינכן, באתר ONE‏, 30 ביולי 2020 אור שקדי‏, ג'יילן ריינולדס חתם במכבי תל אביב: "אסיר תודה על ההזדמנות לחזור", באתר וואלה, 24 ביוני 2021 ‏ממשיכים להתפזר: וויליאמס חתם בפנאתינייקוס, ריינולדס בקאזאן, באתר ספורט1, 15 ביולי 2022 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Back to Basics: Live and Down Under

Back to Basics: Live and Down Under הוא אלבום ה-DVD הרביעי של הזמרת כריסטינה אגילרה אשר יצא ב-4 בפברואר 2008 על ידי תקליטי RCA. ה-DVD מכיל הופעות חיות של אגילרה מתוך סיבוב ההופעות "Back to Basics Tour" אשר צולמו ב-17 וב-18 ביולי באוסטרליה, באותה השנה. המופע שודר לראשונה בטלוויזיה על ידי רשת VH1 ב-26 בינואר 2008. בנוסף להופעות הרגילות האלבום מכיל גם קטעי מאחוריי הקלעים. האלבום זכה לביקורות חיוביות מטעם מבקרי המוזיקה ואף זכה להצלחה במספר מדינות. בין היתר הצליח להגיע למקום הראשון בפלנדריה ובבריטניה. גם בארצות הברית האלבום זכה להצלחה כאשר מכר 18,437 עותקים בשבוע הראשון ליציאתו וגם הוא הגיע למקום הראשון. בסופו של דבר, הצליח להגיע למעמד זהב במדינה ולמעמד פלטינה כפולה באוסטרליה. מידע על האלבום Back to Basics: Live and Down Under באתר MusicBrainz http://www.aria.com.au/pages/DVDaccreds2011.htm, www.aria.com.au Gold & Platinum, RIAA (באנגלית)
Alive (אלבום)

Alive (בעברית: חיה) הוא אלבום האולפן השני של הזמרת-יוצרת האמריקאית, ג'סי ג'יי. האלבום יצא לאור ב-23 בספטמבר 2013, על ידי חברות התקליטים לאווה רקורדס ויוניברסל רפבליק. מתוך האלבום יצאו שלושה סינגלים. עם יציאתו נכנס האלבום אל המקום השלישי במצעד האלבומים הבריטי. באלבום מתארחים הראפרים ביג שון ודיזי רסקל ביחד עם הזמרות בקי ג'י וברנדי נורווד. בדומה לאלבום הקודם גם באלבום הזה הזמרת הייתה שותפה לכתיבת כל השירים באלבום כאשר באחד מהשירים השתתפה בכתיבה גם הזמרת סיה. עם יציאתו, קיבל האלבום ביקורות מעורבות ממבקרי המוזיקה אשר שיבחו את היכולות הווקאליות של הזמרת אך כינו את האלבום כ"גנרי". מבחינה מוזיקלית האלבום הוא אלבום פופ ו-R&B אשר מכיל גם השפעות של מוזיקת נשמה, פופ-רוק, דאנס-פופ והיפ-הופ. עם יציאתו, הגיע האלבום אל המקום השלישי במצעד האלבומים הבריטי. מהאלבום יצאו שלושה סינגלים: "Wild" ו-"It's My Party" אשר הגיעו לחמישייה הפותחת בבריטניה ו-"Thunder" אשר הגיע למקום ה-18 בבריטניה. על מנת לקדם את האלבום, יצאה הזמרת לסיבוב ההופעות "Alive Tour" אשר התקיים באמריקה הדרומית, אסיה ואירופה. מידע על האלבום Alive באתר MusicBrainz Jessie J - Alive, Discogs (באנגלית) Jessie J | full Official Chart History | Official Charts Company, www.officialcharts.com
Destiny's Child World Tour

Destiny's Child World Tour הוא אלבום הופעה ואלבום וידאו של להקת הבנות האמריקאית, דסטיניז צ'יילד. אלבום הווידאו יצא לאור ב-10 ביוני 2003, על ידי חברת התקליטים קולומביה רקורדס. אלבום הווידאו מכיל הופעה של הלהקה ברוטרדם שבהולנד, מתוך סיבוב הופעות שלה. בצרפת קיבל אלבום הווידאו את תואר הזהב, על מכירות של למעלה מ-10,000 עותקים במדינה. אלבום וידאו זה, מכיל הופעה של ההרכב אשר צולמה בשנת 2002 בהולנד, מתוך סיבוב ההופעות שלה הלהקה, שנועד לקדם את האלבום השלישי שלה, Survivor. במהלך הופעה זו, היא שרה שירים משלושת אלבומיה אשר יצאו עד לאותה התקופה. נכון ליולי 2013, אלבום הווידאו הגיע למעמד זהב בבריטניה, עם מכירות של למעלה מ-25 אלף עותקים. בצרפת הגיע האלבום למעמד זהב, עם מכירות של עשרת אלפים עותקים. להלן רשימת שירי אלבום הווידאו: "Program Start" – 1:48 "Independent Women Part I" – 3:31 "No, No, No Part 2" – 2:43 "Bug a Boo" – 2:30 "Bills, Bills, Bills" – 3:30 " Get on the Bus" – 3:23 "Nasty Girl " – 3:10 "Emotion" – 4:01 "Ooh Child" – 2:26 "Heard A Word" – 4:04 "Dangerously in Love" – 6:21 "Gospel Medley" – 3:51 "Bootylicious" – 3:16 "Say My Name" – 4:16 "Work It Out" – 3:34 "Proud Mary" – 1:26 "Jumpin', Jumpin'"/Band Break – 7:45 "Survivor" – 4:01 "Happy Face" – 5:13 בונוס (קליפים): "Feelin' You" (Part II) – סולאנג' נואלס – 4:04 "Stole" – קלי רולנד – 4:18 "Heard A Word" – מישל ויליאמס – 3:43 מידע על האלבום Destiny's Child World Tour באתר AllMusic Destiny's Child - World Tour, Discogs (באנגלית) Les certifications, SNEP (בצרפתית)
Dizzy

"Dizzy" (בעברית: "סחרחר") הוא שיר שהקליט הזמר האמריקאי טומי רו. השיר היה ללהיט בינלאומי בשנת 1969. את הליווי הכלי ביצעו חבורת מוזיקאים בשם Wrecking Crew מלוס אנג'לס. השיר "Dizzy" נכתב בידי רו ופרדי ולר. הוא היה להיט גדול בשני צידי האוקיינוס האטלנטי. השיר הגיע למקום הראשון במצעד בילבורד הוט 100 האמריקאי, ושהה בו במשך ארבעה שבועות במרץ 1969. במצעד הסינגלים הבריטי הגיע הסינגל למקום הראשון במצעד ביוני 1969, ובקנדה היה בראש המצעד במרץ 1969. בהמשך הקליטו את השיר אמנים כגון להקת בוני אם, מייק מלווין וה-Deadbeats, רקלס אריק, ובילי ג'. קרמר. ב-1991 הקליטו גרסת כיסוי של השיר הקומיקאי ויק ריבס ולהקת The Wonder Stuff. גרסה זו הגיעה למקום הראשון במצעד הסינגלים הבריטי. ב-1989 נלקח סימפול של השיר לקטע "The Magic Number" של דה לה סול עבור האלבום "Three Feet High and Rising". ב-1994 ביצעה להקת הרוק הסרבית Babe גרסת כיסוי של השיר בשם "Dizel" עבור האלבום "4 Babe pesme". ב-2005 נכלל השיר "Dizzy" בפסקול הסרט "The Sandlot 2". טומי רו – שירה האל בליין – תופים ג'ו אוסבורן – באס בן ביניי – גיטרה מייקל דיזי – גיטרה לארי נצ'טל – פסנתר ג'ימי האסקל – עיבוד מיתרים ב-14 באוקטובר 1991 יצאה לאור בממלכה המאוחדת גרסת כיסוי של השיר "Dizzy" בביצוע הקומיקאי האנגלי ויק ריבס ולהקת הרוק האלטרנטיבי The Wonder Stuff. השיר הגיע לראש מצעד הסינגלים הבריטי בשבוע השלישי אחרי יציאתו, ושהה במקום הראשון במשך שבועיים. בווידאו קליפ של השיר רואים את ריבס והלהקה על הבמה, ומאחוריהם שורה של מכונות כביסה. הקומיקאי בוב מורטימר, שותפו של ריבס, מופיע ברקע יחד עם סולן להקת Wonder Stuff, מיילס האנט, כשהוא מנגן בתוף מרים ושר קולות רקע. גרסה זו של השיר מופיע במשחק הווידאו "Dancing Stage Max" לקונסולת הפלייסטיישן 2. גרסה נוספת לעיבוד של ריבס בוצעה על ידי בוב הבנאי, כאשר המילים מתייחסות לדמות מערבלת הבטון של בוב הנקראת אף היא דיזי. Hartman, Kent (2012). The Wrecking Crew. St. Martin’s Griffin. pp. 261–263. ISBN 978-1-250-03046-7. "Song artist 457 - Tommy Roe". Tsort.info. נבדק ב-2014-03-30. Kotal, Kent (11 במרץ 2013). "Forgotten Hits: TOMMY ROE". Forgottenhits60s.blogspot.com. נבדק ב-22 באוגוסט 2018. {{cite web}}: (עזרה) "Archived copy". אורכב מ-המקור ב-2006-03-15. נבדק ב-2008-12-12. {{cite web}}: (עזרה) Steffen Hung. "Tommy Roe - Dizzy". Norwegiancharts.com. נבדק ב-2014-03-30. Roberts, David (2006). British Hit Singles & Albums (19th ed.). London: Guinness World Records Limited. p. 467. ISBN 1-904994-10-5. Roberts, David (2006). British Hit Singles & Albums (19th ed.). London: Guinness World Records Limited. p. 467. ISBN 1-904994-10-5. Dizzy, בביצוע Vic Reeves & The Wonder Stuff - Dizzy (music video), סרטון באתר יוטיוב
עוד (שיר)

עוד הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-5 בנובמבר 2012 כסינגל הראשון מתוך אלבומו השני של נתן גושן "בין כל הרעשים", על ידי חברת התקליטים אן אם סי יונייטד. השיר נכתב והולחן על ידי נתן גושן והופק על ידי יועד נבו. עם יציאתו נכנס השיר אל המקומות הראשונים במצעדים השבועיים של מדיה פורסט, גלגלצ ורשת ג'. כמו כן, זכה השיר במקום ה-2 במצעד השנתי של רשת ג', במקום ה-20 במצעד השנתי של גלגלצ, ובמקום ה-18 במצעד השנתי של מדיה פורסט. נכון לינואר 2020, מונה הצפיות של השיר באתר יוטיוב עומד על כ-5.4 מיליון. יוסי חרסונסקי סקר את השיר, והעניק לו ציון של שלושה כוכבי זהב וחצי מתוך חמישה בסך הכל. לדף השיר באתר הספרייה הלאומית נתן גושן - עוד, באתר יוסמיוסיק, ‏6 בנובמבר 2012 נתן גושן עוד Natan Goshen, נבדק ב-2020-01-17 המצעד העברי של מדיה פורסט (2009–2019) המצעד השבועי 10.1.2013, באתר גלגלצ עוד – פזמונט, באתר פזמונט המצעד השנתי הישראלי תשע"ג, באתר גלגלצ אסף נבו, ‏מצעד ההשמעות השנתי: אריק איינשטיין מוביל בפער עצום, באתר ‏מאקו‏, 2 בינואר 2014
אדריכלות קלאסית

אדריכלות קלאסית הוא שם כולל לסגנונות אדריכליים שאפיינו את אזור הים התיכון בעת העתיקה במשך תקופה של כאלף שנה. האדריכלות הקלאסית מתייחסת לסגנון האדריכלי אשר פותח ביוון העתיקה כבר בתקופה הארכאית, האדריכלות ההלניסטית שאפיינה את מזרח הים התיכון ואת אזור המזרח התיכון אשר נכבשו על ידי אלכסנדר מוקדון ואת האדריכלות הרומית עד לנפילת האימפריה הרומית. האדריכלות הקלאסית היוותה בסיס לכל סגנונות הבנייה בתרבות המערב עד המאה ה-20. המבנים הקלאסיים עליהם מדובר הם בעיקר מקדשים וכן גם מוסדות שלטון ותיאטראות אשר לא היו קיימים עד אותה העת. האדריכלות בתקופה הקלאסית של יוון העתיקה (המאה ה-5 לפנה"ס) כבר הייתה ברורה ומזוקקת. הסגנון הגדיר כללים מאוד ברורים לבנייה אשר התבססו על סדר וסימטריה. נוסחו סדרים אשר הגדירו את הפרופורציות המדויקות ואת התאמת האורנומנטיקה (קישוטים) למבנה. במאה ה-4 לפנה"ס כבש אלכסנדר מוקדון שטחים עצומים מהבלקן ועד הודו. במסגרת הפצת התרבות ההלניסטית נבנו ערים ומבנים בסגנון היווני הקלאסי. שרידים ארכאולוגיים של תיאטראות נמצאים בכל רחבי המזרח התיכון ועד לאפגניסטן. האדריכלות הרומית אימצה את הסגנון והמשיכה לשכללו ולפתחו עד המאה ה-5 לספירה. אדריכלות קלאסית - מונחים אדריכלות יוון העתיקה מקדש יווני אדריכלות רומית הסדרים הקלאסיים הסדר הדורי הסדר האיוני הסדר הקורינטי הסדר הטוסקני הסדר המשולב אדריכלות קלאסית, באתר אנציקלופדיה בריטניקה (באנגלית)
Ziggy Stardust

"Ziggy Stardust" הוא שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "The Rise and Fall of Ziggy Stardust and the Spiders from Mars" משנת 1972. השיר מתאר את האלטר אגו של בואי, Ziggy Stardust, כוכב רוק פרוע שמתפקד כשליח של חוצנים בכדור הארץ. בשנת 2010 השיר דורג במקום ה-282 ברשימת מגזין הרולינג סטון "500 השירים הגדולים בכל הזמנים". השיר הוא אחד מארבעת שיריו של בואי שכלולים ברשימת "500 השירים שעצבו את הרוק אנד רול" של היכל התהילה של הרוק אנד רול. האלבום כולו והשיר בפרט בוצעו בז'אנר שבואי היה מבשרו, גלאם רוק. התמה היא סיפורו המעורפל של זיגי, חוצן אדרוגני ממאדים המבקר בכדור הארץ בתקופה בה הגיעה לבני האדם הבשורה כי כוכבם יושמד כליל תוך חמש שנים. זיגי מגיע על מנת לשחרר את בני האדם מהשעמום בו הם אחוזים באמצעות מוזיקת הרוקנ'רול. זיגי הוא כוכב הרוק האולטימטיבי: הוא בעל מיניות מתירנית ומוחצנת, צורך סמים ואלכוהול דרך קבע ובעל מסר של שלום ואהבה, אך הוא הורס את עצמו בשל התמכרותו לכל אלו ונקרע ממעריציו. גרסת הדמו המקורית של השיר שהוקלטה בפברואר 1971 שוחררה בתור רצועת בונוס בהוצאת התקליטור של "Ziggy Stardust" בשנת 1990. גרסת האלבום של השיר הוקלטה בנובמבר 1971. דייוויד בואי - שירה, גיטרה אקוסטית מיק רונסון - גיטרה חשמלית טרבור בולדר - גיטרה בס מייק וודמנסי - תופים להקת הרוק הגותי הבריטית באוהאוס הקליטה קאבר של "Ziggy Stardust" כסינגל השמיני שלהם. הסינגל פורסם בשנת 1982, והגיע למקום ה-15 במצעד הסינגלים הבריטי. גרסת כיסוי של השיר, הכולל סולו אחרי הפזמון השני, הופיע במשחק המחשב המוזיקלי המצליח "גיטאר הירו" בשנת 2005. מידע על היצירה "Ziggy Stardust" באתר מיוזיק בריינז מידע על הקומפוזיציה "Ziggy Stardust" באתר AllMusic גרסאות נוספות ל"Ziggy Stardust" באתר SecondHandSongs
הגנים הבהאיים

האם התכוונתם ל... המתחם הבהאי על הר הכרמל – בחיפה אל-באהג'ה – בעכו
Kamikaze

Kamikaze (בעברית: קמיקזה) הוא אלבום האולפן העשירי של הראפר האמריקאי אמינם. האלבום יצא לאור ב-31 באוגוסט 2018, דרך חברות התקליטים אפטרמת' אנטרטיינמנט, אינטרסקופ רקורדס ושיידי רקורדס. באלבום מתארחים ג'וינר לוקאס, רויס דה 5'9"וג'סי רייז. האלבום קיבל ביקורות מעורבות ממבקרי המוזיקה. חלקם שיבחו את האלבום כשלב מעל אלבומו הקודם של הראפר וכחזרה מבורכת לצלילי החומר הקודם והאגרסיבי שלו, ואילו אחרים מתחו ביקורת על חוסר ההסתגלות שלו לצליל הנוכחי, וכתוצאה מכך, מצאו אותו מיושן. כמו כן, האלבום עורר מחלוקת בגלל שירי הדיס מתוכו על אמנים שונים. אלבום זה הוא האלבום התשיעי ברציפות של אמינם שהגיע למקום הראשון במצעד בילבורד 200, ובהמשך הפך לאלבום ההיפ-הופ הנמכר ביותר ב-2018. לאחר מכן, קיבל אישור מעמד "אלבום פלטינה" בארצות הברית ובמדינות אחרות. עטיפת האלבום מושפעת מעטיפת האלבום Licensed to III של הביסטי בויז, אמינם סיפר במגוון ראיונות שונים שגדל על הלהקה והם היוו השפעה מוזיקלית עבורו. אתר האינטרנט הרשמי של Kamikaze (באנגלית אמריקאית) מידע על האלבום Kamikaze באתר MusicBrainz מידע על האלבום Kamikaze באתר AllMusic האלבום Kamikaze באתר Discogs האלבום Kamikaze באתר ספוטיפיי האלבום Kamikaze באתר Last.fm האלבום Kamikaze באתר יוטיוב מתן שרון, ‏נקמה מתוקה, באתר ‏מאקו‏, 13 בספטמבר 2018 Eminem Earns Ninth No. 1 Album on Billboard 200 Chart With 'Kamikaze', Billboard Gold & Platinum, RIAA (באנגלית אמריקאית) Matthew Strauss, Beastie Boys Comment on Eminem Kamikaze Album Cover, Pitchfork (באנגלית) Eminem’s ‘Kamikaze’ Cover Pays Homage to Beastie Boys’ Classic ‘Licensed to Ill’, variety
בית הקברות הצבאי ברביבים

בית הקברות הצבאי בקיבוץ רביבים הוא מהקטנים בבתי הקברות הצבאיים בישראל. הוא שוכן בצמוד לבית הקברות האזרחי של הקיבוץ. כמעט כל החיילים שנקברו בו - 30 במספר - נהרגו במהלך מלחמת העצמאות. קיבוץ רביבים בנגב הוקם בשנת 1943, כישוב היהודי הדרומי ביותר בארץ ישראל. במלחמת העצמאות הוא היה נתון למצור על ידי הצבא המצרי והותקף על ידו מהאוויר. בית הקברות האזרחי ממוקם ממערב לקיבוץ. במהלך המלחמה הובאו אליו לקבורה - כמו ביישובים רבים אחרים - חללים מקרב חברי הקיבוץ וחיילי צה"ל, שנפלו בקרבות במרחב שסביב היישוב. הם נקברו בחלקה שלצד החלקה האזרחית. בבית הקברות הובאו לקבורה בין היתר חללים משתי קבוצות של קרבנות: שלושה עשר מתוך שישה עשר שנהרגו במהלך הקרב לכיבוש משטרת ביר עסלוג', ממזרח לקיבוץ, ב-11 ביוני 1948. רובם נהרגו לאחר שמוקש שהוטמן בבניין המשטרה הופעל מרחוק על ידי המצרים שבעה מחיילי הקומנדו הצרפתי שנהרגו במהלך הקרבות לכיבוש משלטי התמילה מדרום לקיבוץ ב-26 בדצמבר 1948, במהלך מבצע חורב. מקצתם נשבו חיים ופצועים על ידי המצרים ונרצחו על ידיהם. לאחר המלחמה הוכרזה החלקה כבית קברות צבאי. הוא עוצב ורוצף ויש בו שפע של צמחייה, הבולטת על רקע נוף המדבר שסביבו. רחבת הטקס של בית הקברות הצבאי ממוקמת בפינת המתחם. אנדרטת ביר עסלוג', הממוקמת בקרבת הקיבוץ מדיה וקבצים בנושא בית הקברות הצבאי ברביבים בוויקישיתוף בית הקברות, באתר נזכור את כולם הנתון מעודכן לחודש דצמבר 2023.
יגור בראנוב

יגור גנאדייביץ' ברנוב (ברוסית: Егор Геннадьевич Баранов; נולד ב-3 בדצמבר 1988) הוא במאי, מפיק ותסריטאי רוסי. זוכה פרס נשר הזהב (2019) בקטגוריית סרט הטלוויזיה הטוב ביותר או מיני-סדרה. יגור בראנוב נולד ב-3 בדצמבר 1988 ביקטרינבורג. בשנת 2006 הוא התקבל למכון הקולנוע הממלכתי הכל-רוסי (המכון לקולנוע על שם גרסימוב) בפקולטה לבימוי, למד בבית המלאכה של ס. א. סולוביוב ו-ו. רובינצ'יק. בשנת 2011 סיים את לימודיו בהצטיינות. בשנת 2012 יצא סרט הביכורים שלו, "המתאבדים" עם יבגני סטיצ'קין, אלכסיי וורוביוב ואוקסנה אקינשינה. בשנת 2012, יגור ברנוב, שבאותה עת הוציא את הקומדיה האקסצנטרית "הזמיר השודד" עם איוון אוחלוביסטין, קיבל את פרס אהדת הקהל על סרטו במסגרת פסטיבל הסרטים "חלון לאירופה" בוויבורג. המותחן "ארבה" בבימויו שוחרר למסכי הקולנוע ברוסיה בשנת 2015. את הדמויות הראשיות גילמו פאולינה אנדרייבה ופיוטר פיודורוב. בשנת 2015 יצאה לאור הסדרה "פארצה", שנוצרה על ידי בראנוב בהפקתם של אלכסנדר צקאלו ואלכסנדר קוט וכן הסרט "יירן-סאן" שצולם כ"מערבון יפני אורתודוקסי" בהשתתפות איוון אוחלוביסטין. מאז משתף פעולה באופן הדוק עם חברת ההפקות Sreda. בשנת 2016 יגור צילם את הסדרה הפסיכולוגית "ספרטה" עם ארטיום טקצ'נקו ואלכסנדר פטרוב, ובשנת 2017 יצא להקרנת בכורה סרטו המיסטי "גוגול" בכיכובו של אלכסנדר פטרוב, הראשון בסדרת הסרטים על גוגול. בשנת 2019 יצא סרט המדע בדיוני "המאחז" שביים. במרץ 2022, עזב לארצות הברית בעקבות מלחמת אוקראינה–רוסיה. דגנים (סרט קצר) המתאבדים (2012, גם תסריטאי ומפיק) הזמיר השודד (2012) ארבה (2013) יירן-סאן (2015) פארצה (2015) גוגול. ההתחלה (2017) גוגול: ויי (2018) גוגול: נקמה איומה (2018) ספרטה (2018) עצי אשוח אחרונים (2018) המאחז (2019) גוגול (2019) מאה שנה קדימה (2022) 2019 – פרס נשר הזהב עבור הסרט הטוב ביותר או מיני-סדרה (סדרת הטלוויזיה "ספרטה"). יגור בראנוב, ברשת החברתית פייסבוק יגור בראנוב, ברשת החברתית אקס (טוויטר) יגור בראנוב, ברשת החברתית אינסטגרם יגור בראנוב, במסד הנתונים הקולנועיים IMDb (באנגלית) יגור בראנוב, במסד הנתונים הקולנועיים KinoPoisk (ברוסית) "Индивидуальный предприниматель Баранов Егор Геннадьевич: Екатеринбург, Свердловская область". БиБосс. "Генеральный директор студии «1-2-3 Production» Иван Голомовзюк: «Мы ждем открытия 16-го павильона и Дома костюма и реквизита на «Мосфильме»". מוספילם. "Егор Баранов". VokrugTV. "Егор Баранов". VokrugTV.